विकीपीडिया ने दस दिनों के लिए ये प्रतिबंध लगाया है.विकीपीडिया के मुताबिक प्रतिनिधि सभा के कंप्यूटरों से अमरीकी राजनेताओं, व्यवसायों और जॉन एफ़ केनेडी जैसे नेताओं के विकीपीडिया पन्नों पर गलत जानकारियां भरी जा रही हैं.मसलन अमरीका के पूर्व रक्षा मंत्री डोनाल्ड रम्सफेल्ड की बायोग्राफी में की गई एक एंट्री में उन्हें ''एलियन लिज़ार्ड'' यानी ''अंतरिक्ष से आया गिरगिट'' बताया गया था.प्रतिनिधि सभा में काम कर रहे एक स्टाफ का कहना है कि ''एक या दो लोगों की ग़लती'' की सज़ा उन सभी को मिल रही है.प्रतिनिधि सभा के आईपी एड्रेस वाले कंप्यूटरों को पहले भी ऐसे संपादनों के कारण प्रतिबंधित किया जा चुका है.ये नए प्रतिबंध तब लगाए गए जब एक ट्विटर अकाउंट @congressedits ने हर संपादन को ट्वीट करना शुरू कर दिया.कई ख़तरनाक संपादनों में केनेडी की हत्या का मसला भी अहम था जिसमें संपादित करते हुए ये लिख दिया गया था कि केनेडी के हत्यारे ली हार्वे ओसवाल्ड, फिदेल कास्त्रो के प्रशासन के इशारे पर काम कर रहे थे.विकीपीडिया के संस्थापक जिम्मी वेल्स ने बीबीसी को बताया कि यह घटना उनके लिए नई नहीं है क्योंकि ''ऐसी छेड़छाड़ होती रहती है और ऐसी कोशिशें आगे भी होती रहेंगी.''(बीबीसी हिंदी का 



एंड्रॉयड ऐप डाउनलोड करने के लिए क्लिक करें. आप हमसे 



फ़ेसबुक और 



ट्विटर पर भी जुड़ सकते हैं.)